stanford-oval/wikipedia huggingface dataset:
SpaceX Starship integrated flight test 2

SpaceX Starship integrated flight test 2 eli IFT-2 oli Starshipin ja Super Heavyn toinen yhteinen koelento. Kantoraketti tuhoutui pian vaiheenvaihdon jälkeen. Starship eteni avaruuteen saakka, mutta saavutettuaan noin 150 km:n korkeuden ja noin 24 000 km/h:n nopeuden se tuhoutui nousupolton loppuvaiheessa.
Lennon ensimmäinen tavoite oli vaiheenvaihdon onnistuminen. Super Heavyn tavoite oli laskeutua propulsiivisesti Meksikonlahteen. Starshipin tavoite oli lentää avaruuteen ja laskeutua hallitusti Tyyneen valtamereen.
Kantoraketin osalta lento eteni paluupolttoon asti. 13 moottorin polton aikana moottorit alkoivat sammua, lopulta yksi niistä petti ja raketti tuhoutui noin kolme ja puoli minuuttia laukaisusta.
Starship eteni vaiheistuksen jälkeen aiotusti. Noin 7 minuuttia laukaisusta tuli aiottu ylimääräisen hapen dumppaus. Vuoto aluksen peräosassa ja hapen dumppaus aiheuttivat tulen alukseen. Tuli tuhosi aluksen ohjausjärjestelmää, mikä puolestaan ohjasi sammuttamaan kaikki kuusi moottoria kesken nousupolton. Lennonkeskeytys havaitsi poikkeaman suunnitellusta lennosta ja tuhosi aluksen noin 150 km:n korkeudessa ja noin 24 000 km/h:n nopeudessa. Aluksella ei ollut hyötykuormaa tai sen massasimulaatiota. Jotta aluksen massa olisi sopiva lennon muissa vaiheissa, tuli nestehappea dumpata kesken matkan. Koska tämä dumppaus aiheutti tuhon, olisi hyötykuorman kyydissä olo saattanut avittaa aluksen aiotulle kiertoradalle asti.
Ensimmäisen lennon (IFT-1) jälkeen tehtiin useita merkittäviä muutoksia. Laukaisualustaan lisättiin aktiivinen suojajärjestelmä, joka sumuttaa suurella paineella vettä alustan suojaksi. 
Vaiheistus muutettiin kuumaksi, eli kantorakettissa on osittain vielä moottorit päällä ja Starship käynnistää moottorinsa ollessaan vielä kiinni raketissa. Muita parannuksia olivat muun muassa kantoraketin moottorikohdan tulensammutusjärjestemän laajennus ja aiemmassa lennossa pettäneen lennonkeskeytysjärjestelmän kehittäminen.
Aiheesta muualla

4K Watch SpaceX launch Starship, the biggest rocket ever, LIVE up close and personal! - Everyday Astronaut
Sulomai

Sulomai (ven. Суломай) on maaseututaajama Krasnojarskin aluepiirin Evenkian piirissä Venäjällä. Se sijaitsee Podkamennaja Tunguska -joen varrella Baikitin kyläryhmässä. Asukkaita on 194 henkeä (vuonna 2009), joista 85 % on kettejä.
Taajaman elinkeinoja ovat metsästys, kalastus, kotieläinten kasvatus ja metsätyöt. Palveluihin kuuluu lastentarha, koulu, ensiapupiste ja posti. Baikitin ja Sulomain välillä on viikoittainen lentoyhteys.
Sulpitia Cesis

Sulpitia Cesis (1577–?) oli italialainen säveltäjä ja luutisti San Agostinon luostarissa Modenassa. Hänet tunnetaan vain vuonna 1619 julkaisemastaan Motetti Spiritualesta, 23:n hengellisen motetin kokoelmasta, jonka joissain teoksissa on käytetty sinkkejä ja pasuunoita. Kyseisiä soittimia ei tuohon aikaan hyväksytty luostarissa.
Cesis oli aatelissuvusta; hän oli kreivin tytär.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sulpitia Cesis
Stahl

Stahl on muun muassa seuraavien henkilöiden sukunimi:
Armin Mueller-Stahl (s. 1930), saksalainen näyttelijä
Ecaterina Stahl-Iencic (1946–2009), romanialainen miekkailija ja olympiamitalisti
Franz Stahl (s. 1962), yhdysvaltalainen muusikko ja kitaristi
Georg Stahl (1659–1734), saksalainen kemisti, lääkäri ja filosofi
Heinrich Stahl (n. 1599–1657), baltiansaksalainen pappi ja kirjailija
Lesley Stahl (s. 1941), yhdysvaltalainen televisiotoimittaja
Linda Stahl (s. 1985), saksalainen keihäänheittäjä
Lydia Stahl (s. 1885), venäläinen vakooja
Michael Stahl-David (s. 1982), yhdysvaltalainen näyttelijä
Nick Stahl (s. 1979), yhdysvaltalainen näyttelijä
Rudolf Stahl (1912–1984), saksalainen käsipalloilija ja olympiavoittaja
Sebastian Stahl (s. 1978), saksalainen autourheilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Spin FM

| Spin FM |
| --- | --- |
Perustettu:  12. lokakuuta 2009
Mediatiedot
Omistaja:  City Digital Oy
www.spinfm.fi
Internet-lähetys
Spin FM oli suomalainen nettiradio, joka lähetti ohjelmaa suomeksi ja englanniksi. Spin FM kuului aikaisemmin
Helsingissä, jonka pääkohderyhmänä olivat 15-40-vuotiaat kaupunkilaiset. Heinäkuussa 2015 Spin FM ilmoitti jatkavansa toimintaansa nettiradiona.
Vesku Mataran perustama kanava aloitti toimintansa keväällä 2009. Spin FM kuului Citydigital-mediaperheeseen. Kanavan omisti Spin Media Oy, joka tuotti myös TV-ohjelmia ja tapahtumia. Spin FM oli RadioMedian jäsen.
Kanava tavoitti erityisen hyvin Suomessa asuvia ulkomaalaisia ja maahanmuuttajia sekä urbaanista musiikista pitävää kuulijakuntaa. Ohjelmien juontajina on sekä suomalaisia että ulkomaalaisia.
Spin FM:n lähetysstudio sijaitsi aina keskeisellä paikalla Helsingissä (kauppakeskus Forum, Narinkkatori, Kampin kauppakeskus). Toimitus sijaitsi vuonna 2013 Tiger-yökerhon yhteydessä Kampissa Helsingin keskustassa.
Radioasema kuului ainoastaan pääkaupunkiseudulla taajuudella (101.4MHz). Vuoden 2011 loppuun asti se kuului myös Tampereella (88,7 MHz), Jyväskylässä (106,4 MHz), Porvoossa (104,8 MHz), Oulussa (105,4 MHz) ja Lahdessa (87,6 MHz). 1. helmikuuta 2013 aseman Helsingin taajuus vaihtui taajuudelle 101,4 MHz. 31. maaliskuuta 2012 aseman Helsingin taajuus vaihtui taajuudelle 105,8 MHz. Entinen taajuus oli 107,9 MHz. Spin FM sai Kankaanpäästä taajuuden 100,7 MHz ja Porista taajuuden 100,0 MHz sekä Turusta taajuuden 92,2 MHz.
Spin Media Oy:n toiminta päättyi 24.8.2020 Spin Group Oy:n 17.2.2020.
Stephanie Vogt

| Stephanie Vogt |
| --- | --- |

Henkilötiedot
Syntynyt: 15. helmikuuta 1990 (ikä 34)
Kansalaisuus:   Liechtenstein
Tennispelaaja
Pituus:  167 cm
Paino:  62 kg
Kätisyys:  oikea
Ammattilaisena:  2006–
Palkintorahat:  363 869 USD
Kaksinpeli
Paras sijoitus:  137. (24.2.2014)
Voitot/tappiot:  277–182
Nelinpeli
Paras sijoitus:  69. (22.2.2016)
Turnausvoittoja:  1
Voitot/tappiot:  147–95
Aiheesta muualla
ITF
WTA
Stephanie Vogt (s. 15. helmikuuta 1990 Vaduz) on liechtensteinilainen tennispelaaja. Parhaimmillaan hän on ollut WTA-listan sijalla 137 helmikuussa 2014. Hän on voittanut urallaan kymmenen ITF-turnausta kaksinpelissä ja yhden WTA-turnauksen nelinpelissä vuonna 2013.
Junioriurallaan Vogt oli parhaimmillaan maailmanlistan viidentenä. Vogt sai mahdollisuuden osallistua Pekingin olympialaisiin 2008, mutta hän ei jätti kisat väliin loukkaantumisen vuoksi. Vuonna 2012 hän sai uuden mahdollisuuden osallistua, kun hänet kutsuttiin Lontoon olympialaisiin. Hän toimi kisoissa maansa lipunkantajana.
Aiheesta muualla

Stephanie Vogt WTA:n sivuilla (englanniksi)
Stephanie Vogt ITF:n sivuilla (englanniksi)
Strandin kirkko (Stor-Elvdal)

| Strandin kirkko Strand kirke |
| --- | --- |
 Kirkko vuonna 2008.
Sijainti:  Stor-Elvdal, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1863
Suunnittelija:  Jacob Wilhelm Nordan
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Strandin kirkko (norj. Strand kirke) on Stor-Elvdalin kunnassa Innlandetin läänissä Norjassa sijaitseva puinen pitkäkirkko vuodelta 1863.
Aiheesta muualla

Kuvia tai muita tiedostoja aiheesta Strandin kirkko (Stor-Elvdal) Wikimedia Commonsissa
Strandvägen

Strandvägen (aikaisemmalta nimeltään Ladugårdslands Strandgata) on rantakatu Tukholman Östermalmin kaupunginosassa. Se reunustaa Östermalmin merenrantaa. Puistokatu rakennettiin alun perin Tukholman vuoden 1897 näyttelyä varten Djurgårdenin sillalle johtavaksi edustavaksi kulkuväyläksi.
Strandvägen on nykyisin yksi kaupungin tunnetuimpia sekä ylellisimpiä katuja. Sen toista reunaa reunustavat näyttävät, historialliset kivitalot, kun taas toista reunustaa hallitsee venelaituri sekä lahdelmat Nybroviken ja Ladugårdsviken. Puistokadun asunnot ovat myös kaupungin ja koko Ruotsin kalleimpia, ja niitä asuttavat myös eri maiden suurlähetystöt.
Strandvägen Skeppsholmenin sillalta nähtynä. Keskellä niin sanottu Bünsowin talo.
Strandvägen Djurgårdsbronilta nähtynä.
Aiheesta muualla

Kuvia tai muita tiedostoja aiheesta Strandvägen Wikimedia Commonsissa
Strandlandetin kirkko

| Strandlandetin kirkko Strandlandet kirke |
| --- | --- |

Sijainti:  Vågan, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1938
Suunnittelija:  Sverre Pettersen
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Strandlandetin kirkko (norj. Strandlandet kirke) on Våganin kunnassa Nordlandin läänissä Norjassa sijaitseva puinen pitkäkirkko vuodelta 1938.
Aiheesta muualla

Kuvia tai muita tiedostoja aiheesta Strandlandetin kirkko Wikimedia Commonsissa
Spesialisti

| Ville Mantila> Henkilötiedot |
| --- | --- |
Syntynyt: 1981
Muusikko
Taiteilijanimi:  Spesialisti Spesi Gambit
Laulukielet:  suomi, englanti
Aktiivisena:  1999-
Tyylilajit:  hip hop
Yhtyeet:  Flegmaatikot Maajoukkue
Levy-yhtiöt:  Poko Records
  [ Muokkaa Wikidatassa ] [ ohje ]  
Spesialisti (oik. Ville Mantila, s. 1981, Virrat) on tamperelainen rap-artisti, joka soolouransa ohella on kuulunut Flegmaatikot- ja Maajoukkue-yhtyeisiin.
Kun Flegmaatikot julkaisi vuonna 1999 ensimmäisen omakustanteensa, Lyricalsumowrestlinin, Spesialisti käytti nimeä Gambit. Flegmaatikot julkaisi vielä kaksi studioalbumia vuonna 2001, kunnes se hajosi vuoden 2002 tienoilla.
Spesialistin ensimmäinen sooloalbumi Takas tukikohtaan julkaistiin Poko Rekordsin kautta vuonna 2003. Albumin suurimpia hittejä olivat kappaleet "Älä tule myöhään kotiin" ja "Yhtä juhlaa". Vuonna 2008 julkaistiin omakustanteena toinen albumi Pitkät päivät / Hyvät yöt, jota ei promottu juuri lainkaan. Flegmaatikkojen kolmas studioalbumi julkaistiin 13. kesäkuuta 2012.
Diskografia > Flegmaatikot

Lyricalsumowrestlin (omakustanne, 1999)
Läheltä ja kaukaa (Poko Records, 2001)
Hampuusin päiväkirja (Poko Records, 2001)
931 (Monsp, 2012)
Diskografia > Maajoukkue

Maajoukkue: Rakasta sitä tai vihaa (2005)
Diskografia > Sooloalbumit

Takas tukikohtaan (2003)
Pitkät päivät / Hyvät yöt (2008)
Diskografia > Soolosinglet

Älä tule myöhään kotiin (mukana Timsi, 2003)
Yhtä juhlaa (mukana Kristiina Wheeler, 2003)
Tuntematon uhka (2015)
Aiheesta muualla

Spesialisti Myspacessa (englanniksi)
Meteli.net
Sound on Sound

| Sound on Sound Agents & Vesa Haaja |
| --- | --- | --- |

Studioalbumin tiedot
 Julkaistu: 5. syyskuuta 2014
 Tuottaja(t): Esa Pulliainen
 Tyylilaji: Rock and roll
 Kesto: 36.00
 Levy-yhtiö: RCA
Listasijoitukset
  2.
Agentsin & Vesa Haajan muut julkaisut
| On Stage / In Studio 2012 | Sound on Sound 2014 | Blue 2016 |
Sound on Sound on suomalaisen Agentsin & Vesa Haajan kolmas studioalbumi, joka julkaistiin 5. syyskuuta 2014.
Albumi debytoi Suomen virallisen listan toisella sijalla, ja pysyi listalla yhteensä kuusi viikkoa.
Kappaleet

Kaikki kappaleet sovittanut Esa Pulliainen.
Salaiset sanat (Certain Things) – 3.27 (säv. Fury)
Sen voi vain aavistaa (Love Was on Your Mind) – 3.20 (säv. Geijerstam, san. info: suom. san. Tuomisaari)
Öisin valvon (I Wake up Crying) – 2.38 (säv. Bacharach, David, san. info: suom. san. Tuomisaari)
En luota suudelmiim (Blue Eyes) – 2.50 (säv. Inoue, Hashimoto, san. info: suom. san. Reponen)
Kuivaan kyyneeleet (In the Past) – 3.06 (säv.  Cahill)
El Camino Real – 2.47 (säv. info: säv. san. Dresser)
Lemmenvuori (Mountain of Love) – 2.41 (säv. Dorman, san. info: suom. san. Itkonen)
Tyhjä paikka (This Empty Place) – 3.07 (säv. Bacharach, David, san. info: suom. san. Tuomisaari)
Loistava täysikuu (What a Wonderful Night Out) – 2.45 (säv. Scott, san. info: suom. san. Itkonen)
Yksin sinun (Erano Nuvole) – 2.38 (säv. Nebbia, Samaritani, san. info: suom. san. Haavisto)
Sixteen Tons – 3.00 (säv. info: säv. san. Travis)
Syytön vai syyllinen (The Girl on Death Row) – 3.43 (säv. Hazlewood)
Kokoonpano

Vesa Haaja – laulu, kitara
Esa Pulliainen – soolokitara
Kai Pulliainen – basso
Heikki Sandrén – rummut
Spartacus (televisiosarja)

| Spartacus |
| --- | --- |
Kestoaika:  53-60 minuuttia
Luoja(t):  Steven S. DeKnight
Pääosissa:  Andy Whitfield Liam McIntyre John Hannah Lucy Lawless Manu Bennett
Alkuperämaa:  Yhdysvallat
Alkuperäiskieli:  englanti
Verkko:   Starz  TV5
Esitetty:  22.1.2010 – 12.4.2013
Tuotantokausia:  3 ja minisarja
Jaksoja:  39
Säveltäjä(t):  Joseph LoDuca
Aiheesta muualla
IMDb
Spartacus on  yhdysvaltalainen historiallinen antiikin Roomaan sijoittuva televisiosarja, joka kertoo sankarin maineeseen nousseesta gladiaattori Spartacuksesta. Sarja on tunnettu runsaasta väkivallasta ja alastomuudesta.
Spartacus alkoi Starz-kanavalla vuonna 2010 ja päättyi 2013. Suomessa televisiosarjaa on esittänyt muun muassa TV5.
Tuotanto

Sarjasta tehtiin kolme tuotantokautta, jotka ovat nimeltään Spartacus: Blood and Sand, Spartacus: Vengeance ja Spartacus: War of the Damned. Sarjaan tehtiin myös vuonna 2011 minisarja Spartacus: Gods of the Arena, jonka tapahtumat sijoittuvat aikaan ennen ensimmäistä tuotantokautta.
Juoni

Nimetön mies kaapataan roomalaisten toimesta vaimonsa viereltä, ja tästä aletaan kouluttaa gladiaattoria. Mies otetaan huonosti vastaan uudessa kodissaan, mutta hiljalleen nousee talon parhaaksi gladiaattoriksi syrjäyttäen kaikki muut. Mies saa pian talon lanistalta lempinimen Spartacus ja alkaa ottelemaan areenalla roomalaisten katsellessa. Spartacus saa pian kuulla vaimonsa kuolleen talon lanistan toimesta ja alkaa hautoa kostoa tälle. Pian hän pyrkii kitkemään orjuuden pois koko Roomasta.
Hahmot

Spartacus on sarjan päähenkilö, joka alkaa ajaa orjien oikeuksia ja panee aluilleen verilöylyn Batiatuksen talossa saaden miltei kaikki roomalaiset tapettua. Kapinallisten johtaja. Kuolee sarjan lopussa tuntemattomien roomalaisten keihäisiin.
Crixus on Batiatuksen talon aikaisempi gladiaattorien edustaja. Vihaa aluksi Spartacusta, mutta myöhemmin tästä tulee Spartacuksen oikea käsi sekä kapinallisten yksi johtajista. Alkaa johtaa erillistä armeijaa erimielisyyksien tähden. Kuolee Marcus Crassucsen pojan Tiberiuksen miekkaan.
Agron on yksi kapinallisten johtajista. Batiatuksen talon uusimpia tulokkaita. Rakastuu palavasti Nasiriin. Yksi harvoista kapinallisista, joka selviytyy viimeisestä taistelusta roomalaisten kanssa.
Gannicus on legendaarinen gladiaattori Batiatuksen talosta, joka voitti aikoinaan vapautensa areenalla. Myöhemmin liittyy Spartacuksen armeijaan tullen yhdeksi johtajista. Oenomauksen vaimo Melitta petti tätä Gannicuksen kanssa, minkä Oenemaus kuitenkin antoi anteeksi ennen kuolemaansa. Gannicus ristiinnaulitaan viimeisen taistelun jälkeen.
Sarjan pääosaa esitti ensimmäisellä kaudella Andy Whitfield, joka sairastui Non-Hodgkinin lymfoomaan ja kuoli vain 39-vuotiaana vuonna 2011. Sarjan toisella ja kolmannella kaudella pääosassa esiintyi Liam McIntyre.
Rooleissa

Gladiaattorit ja orjat
| 0 | 1 | 2 |
| --- | --- | --- |
|  Andy Whitfield  | … |  Spartacus (1. kausi)   |
|  Liam McIntyre  | … |  Spartacus (2-3. kausi)   |
|  Manu Bennett  | … |  Crixus   |
|  Jai Courtney  | … |  Varro   |
|  Lesley-Ann Brandt  | … |  Naevia (1. kausi ja esiosa)   |
|  Cynthia Addai-Robinson  | … |  Naevia (2-3. kausi)   |
|  Peter Mensah  | … |  Oenomaus   |
|  Nick E. Tarabay  | … |  Ashur   |
Roomalaiset
| 0 | 1 | 2 |
| --- | --- | --- |
|  John Hannah  | … |  Quintus Lentulus Batiatus   |
|  Lucy Lawless  | … |  Lucretia, Batiatuksen vaimo   |
|  Craig Parker  | … |  Gaius Claudius Glaber   |
|  Viva Bianca  | … |  Ilithyia, Glaberin vaimo   |
|  Craig Walsh Wrightson  | … |  Solonius   |
|  Stephen Lovatt  | … |  Tullius   |
|  Jaime Murray  | … |  Gaia, Lucretian ystävä   |
|  Jeffrey Thomas  | … |  Titus Lentulus Batiatus   |
Aiheesta muualla

Sarjan kotisivut
Sound of the Republic

| Sound of the Republic Raised Fist |
| --- | --- | --- |

Studioalbumin tiedot
 Julkaistu: 10. huhtikuuta 2006
 Tyylilaji: hardcore punk, punk rock
 Kesto: 37.17
 Levy-yhtiö: Burning Heart
Raised Fistin muut julkaisut
| Dedication 2002 | Sound of the Republic 2006 | Veil of Ignorance 2009 |
Sound of the Republic on Raised Fistin neljäs studioalbumi, joka julkaistiin 10. huhtikuuta 2006.
Kappaleet

You Ignore Them All – 3.32
Perfectly Broken – 3.11
Sunlight – 3.01
Sound of the Republic – 2.52
Killing It – 3.27
Back – 2.35
Hertz Island Escapades – 2.40
Some of These Times – 3.36
Nation of Incomplete – 2.23
And Then They Run – 3.38
Bleed Under My Pen – 2.27
Time Will Let You Go, All Alone, I Break – 3.55
Kokoonpano

Alexander "Alle" Hagman – laulu
Marco Eronen – kitara
Daniel Holmberg – kitara
Andreas "Josse" Johansson – bassokitara
Matte Modin – rummut
Arvostelut

Soundi:
Suren Nalbandjan

Suren Rubenovitš Nalbandjan (s. 3. kesäkuuta 1956 Gegard, Armenian SNT) on venäläinen kreikkalais-roomalaisen tyylin painija, joka edusti aktiiviurallaan kansainvälisellä tasolla Neuvostoliittoa. Kansallisuudeltaan hän on armenialainen.
Nalbandjanin uran parhaimmat vuodet ajoittuivat 1970-luvun jälkipuoliskolle. Ensimmäisissä aikuisten arvokilpailuissaan, 1976 Leningradin EM-kisoissa, hän sijoittui pronssille 62 kilogramman painoluokassa. Saman vuoden heinäkuussa Montrealin olympialaisissa hän voitti kultamitalin 68 kilogramman painoluokassa.
Vuonna 1977 Nalbandjan voitti 68-kiloisten kultamitalin Bursan EM-paineissa. Nalbandjan kilpaili vielä 1980 Moskovan olympialaisissa, missä hän sijoittui neljännelle sijalle.
Juniorina 162 senttimetrin mittainen Nalbandjan saavutti MM-kultaa 1975 ja EM-hopeaa 1974.
Stanko Barać

| Stanko Barać |
| --- | --- |

Henkilötiedot
Koko nimi:  Stanko Barać
Syntynyt: 13. elokuuta 1986 (ikä 38) Mostar, Bosnia ja Hertsegovinan sosialistinen tasavalta
Kansalaisuus:   Kroatia
Koripalloilija
Pelipaikka:  Sentteri
Pituus:  217 cm
Paino:  111 kg
NBA-varaus:  39. varaus 2007 Miami Heat
Pelaajaura
Seurajoukkueet
2004–2007 2007 2007–2008 2008–2011 2011–2014 2015 2015–2016:   HKK Široki  Saski Baskonia  Valencia BC  Saski Baskonia  Anadolu Efes SK  KK Cedevita  Olimpia Milano
Maajoukkueet
2007–:   Kroatia
Aiheesta muualla
FIBA
Stanko Barać (s. 13. elokuuta 1986 Mostar) on kroatialainen koripalloilija, joka on viimeksi edustanut Olimpia Milanoa.
Ura

Barać aloitti koripallon HKK Širokin juniorijoukkueissa ja nousi kaudeksi 2004–2005 seuran edustusjoukkueeseen. Seuran paidassa hän voitti muun muassa Bosnian mestaruuden vuonna 2007. Samana vuonna Saski Baskonia osti Baraćin pelioikeudet, mutta hänet myytiin vuokralle Valenciaan. Kaudella 2008–2009 hän teki paluun joukkueeseen ja nousi myöhemmin Baskonian ykkössentteriksi Tiago Splitterin lähdön myötä. Kesällä 2011 Barać siirtyi turkkilaiseen Anadolu Efesiin kolmen vuoden sopimuksella.
Kaudella 2015–2016 Barać pelasi loppukauden kroatialaisessa KK Cedevitassa, josta hän siirtyi kauden päätyttyä italialaiseen Olimpia Milanoon.
Aiheesta muualla

Euroliigan pelaajaprofiili (englanniksi)
Stutz

Elvis Presleyn Stutz Blackhawk 1973.
Stutz oli yhdysvaltalainen automerkki, jota valmistettiin vuosina 1911–1935 ja 1970–1995. Stutz-autot olivat ylellisiä ja kalliita. Autotehdas perustettiin 1911 ja se sijaitsi Indianapolisissa. Vuonna 1927 Stutz-auto teki nopeuden maailmanennätyksen saavuttaen 24 tunnin ajossa keskinopeuden 109,5 km/t. Tuotanto päättyi vuonna 1935 35 000 auton valmistuttua.
Vuonna 1968 maailman ainoa ajokuntoinen Stutz Phaeton vuosimalli 1928 oli Suomessa . Stutz Phaetonissa oli iso 8-sylinterinen rivimoottori, jossa oli yläpuolinen nokka-akseli. Auto oli aikanaan nopea, sen huippunopeus oli 145 km/t.
Elokuussa 1968 newyorkilainen pankkiiri James O'Donnell perusti Stutz Motor Car of America -yhtiön, joka alkoi valmistaa Stutz-autoja uudelleen. Uusi Stutz esiteltiin 1970. Stutz-tehdas varusti autot ylellisesti: sähköikkunat, ilmastointi, keskuslukitus ja ylellinen sisustus olivat vakiovarusteita. Stutz-autot olivat kuitenkin erittäin kalliita ja niitä valmistui vain 617 vuosina 1971–1995.
Aiheesta muualla

The Internet Guide to Stutz cars history and models
Sunburst

| Sunburst> Tiedot |
| --- | --- |
Toiminnassa:  2010–
Levy-yhtiö:  Inner Wound Recordings  
Infobox OKNimi-testi OK: 
Sunburst on kreikkalainen vuonna 2010 perustettu metallimusiikin yhtye. Yhtyeen tyylilajit ovat progressiivinen metalli ja power metal.
Diskografia > Studioalbumit

Fragments of Creation (2016)
Manifesto (2024)
Aiheesta muualla

Sunburst Encyclopaedia Metallumissa (englanniksi)
Sunburst Discogsissa. (englanniksi)
Somaani

| Somaani |
| --- | --- |


Tunnisteet
IUPAC-nimi:  3-[fluori(metyyli)fosforyyli]oksi-2,2-dimetyylibutaani
CAS-numero:  96–64–0
PubChem CID:  7305
SMILES:  CC(C(C)(C)C)OP(=O)(C)F
Ominaisuudet
Molekyylikaava:  C7H16FO2P
Moolimassa:  182,173 g/mol
Sulamispiste:  -42 °C
Kiehumispiste:  198 °C
Tiheys:  1,022 g/cm3
Liukoisuus veteen:  21 g/l (20 °C)
Somaani eli O-pinakolyylimetyylifosfonofluoridaatti on eräs voimakkaimmista organofosfaatteihin kuuluvista hermokaasuista. Muita vastaavantyyppisiä ovat muun muassa tabuuni, sariini ja syklosariini. Somaani on ihon kautta tappavan myrkyllistä jo alle 10 mg annoksilla.
G-sarjan hermokaasuista somaani on toiseksi myrkyllisin yhdiste heti syklosariinin jälkeen.  Se on vaarallinen niin neste- kuin kaasumaisena.
Somaani on puhtaana väritöntä, mutta jos se sisältää epäpuhtauksia tai on vanhaa se voi olla väriltään keltaista tai tummanruskeaa. Se on mauton, mutta hajultaan sen on kuvattu olevan makea, hedelmäinen, pähkinäinen tai mausteinen.
Hermokaasuille voidaan altistua monella tavalla. Somaani tunkeutuu helposti vaatteiden läpi ja imeytyy nopeasti ihon, silmien sekä limakalvojen läpi.  Aineelle altistuminen ei aiheuta ärsytystä tai muita altistumisen tunteita, joka tekee aineesta huomaamattoman.  Pelkkä kaasunaamari ei riitä suojaamaan altistumiselta vaan on käytettävä kemiallisia suojavarusteita suojautuakseen sekä kaasulta että nesteeltä.
Kaikki G-sarjan hermokaasut ovat tulosta hyönteismyrkkyjen kehittämisestä.  G-sarjan hermoaineet ovat organofosfaatteja ja yleisimmin käytetyt hyönteismyrkyt ovat karbamaatteja. Ero näiden välillä on siinä, että organofosfaatit estävät välittäjäaineen, koliiniesteraasientsyymin, toiminnan pysyvästi, kun taas yleisesti käytetyt hyönteismyrkyt estävät sen toiminnan vain väliaikaisesti.
Somaanille on olemassa lukuisia eri nimityksiä, joista osa on alla olevassa listassa:
GD, O-pinakolyylimetyylifosfonofluoridaatti, 96-64-0, Pinakolyylimetyylifosfonofluoridaatti, Metyyli-pinakolyylifosfonofluoridaatti, 1,2,2-Trimetyylipropyylimetyylifosfonofluoridaatti, CCRIS-3417 ja 1,2,2-Trimetyylipropoksifluorimetyylifosfiinioksidi.
Olomuodot ja rakenne

Somaani on tavanomaisissa ilmakehän olosuhteissa nestemäistä, mutta sillä on hyvin suuri haihtuvuus. Tämä mahdollistaa sen kuljetuksen nesteen olomuodossa. Kun kuljetusastia aukaistaan, haihtuu aine hyvinkin nopeasti kaasuksi ja leviää sitä ympäröivään ympäristöön.
Somaanilla on neljä stereoisomeria eli muotoa, jotka on esitetty kuvassa 2.  Stereoisomerit ovat C(+)P(+)-somaani, C(+)P(-)-somaani, C(-)P(-)-somaani ja C(-)P(+)-somaani. Näillä stereoisomeereillä atomit ovat sitoutuneet samaan järjestykseen mutta ne ovat suuntautuneet avaruudellisesti eritavoin.
Reaktiivisuus

G-aineet liukenevat sekä polaarisiin että ei-polaarisiin liuottimiin. Ne hydrolysoituvat hitaasti vedessä neutraalissa tai hieman happamassa pH:ssa ja nopeammin voimakkaissa happamissa tai alkalisissa olosuhteissa. Hydrolyysituotteet ovat huomattavasti vähemmän myrkyllisiä kuin alkuperäinen aine.
Somaanin ja sariinin reaktiivisuudet ovat lähes samat, johtuen niiden hyvin identtisestä kemiallisesta rakenteesta.
Happamissa olosuhteissa muodostuu vetyfluoridia. Alkalisissa olosuhteissa syntyy isopropyylialkoholia ja polymeerejä. Kun somaania kuumennetaan hajoamiseen saakka tai se pääsee reagoimaan höyryn kanssa, muodostuu erittäin myrkyllisiä fluorideja ja fosforin oksideja, jotka ovat hieman syövyttävää teräkselle ja hydrolysoituvat veden kautta.